298 VI. REND. LÉPKEDŐK. 



egy kesergő filozófus, búskomoran mélázgat, csak mikor figyelmét a vízben 

 úszkáló halacskák felkeltették látszik megelevenülni: féllépést tesz. nyakát 

 kiegyenesíti, rézsút feltartja s kémlel. Ha a préda biztos közelbe téved: 

 kettőt-hármat gyorsabban lépve, szárnyait kissé meglibbentve, nyakát be- 

 kapja, de a következő pillanatban azután nyílgyorsan előrepattantja s hegyes 

 csőrével mintegy kiszigonyozza élelmét. Ritkán téveszt czélt s biztosabbra 

 «bök» a szigonyozó halásznál is, melynek bízvást ö a tollas kiadása. 

 Tartózkodási helyein az erdőket is szívesen felkeresi s felszáll a fákra, 

 de ághegyen is ugyanaz a komoly, gunnyasztó, mélabús alak, mint a 

 vízszéleken, réten, legelön vagy mezőn. Még talán az utóbbi területen 

 elevenebb, mert többet sétál, azaz görnyedve lassú lépésekkel kutatgat 

 holmi egér, bogár, vakand s más állatkák után. Bizalmatlan, félénk, sőt 

 óvatos, vad madár, mely az ember elől pár száz lépésnyire már kereket 

 old : egy-két ugrásforma nekiiramodással kibontja nagy szárnyait s odább 

 száll. Repülése lassú, ütemes, miközben nyakát összenyomott l alakban 

 vállaiba vonja, csőrét a nyakhoz húzza, meghosszabbodott begytoUait 

 kissé alácsüggeszti, lábait hátranyujtja. A levegőt hasítva gyakran halljuk 

 rekedt korrogását, mely kreekk, kreik vagy kháá^ khaák hangokkal fejez- 

 hető ki. Ha többen együtt, nagyobb távolságra szállnak, ferde vonalban 

 vagy ^ alakban sorakoznak. Általában a társaságot szereti, de nélküle 

 is ellehet. Többnyire 3—5 darab halászgat, jár együtt. Csak szemére kell 

 néznünk, hogy lényével, természetével azonnal tisztába jöjjünk. Ravasz- 

 ság, álnok hamisság, ármányosság sugárzik ki tekintetéből, a mihez 

 kigyószerű feje is illik. Nálánál gyöngébb állatokat, csak közelébe 

 tévedjenek, kíméletlenül megtámad, megöl s felfalja őket. De az erőseb- 

 bekkel és emberrel szemben félénk és gyáva, csak ha nem menekülhet 

 bátor és csőrvágásokkal dühösen védelmezi magát. Ilyenkor ellenfelének 

 mindig szemeire czéloz. Azért megsebzettekkel óvatosan kell bánni, mert 

 .szívós életűek s néha színleg megadják magukat, elterülnek, de kedvező 

 alkalommal azonnal osztogatják szigonyzó csőrdöféseiket. Ismertem halász- 

 embert, kinek szemevilágát vette ez a madár. 



Nálunk költözködő s első érkezésének országos középnapja: mőr- 

 czius lA — IC). Legelőször — sokszor még alig van szabad víz s a hó 

 sem takarodott el — a vén hímek jönnek, azután a tojók és fiatalok. 

 Megesik azonban, hogy enyhe teleken — mikor a vizek be sem fagy- 

 nak — egyesek itt maradoznak. Április havában kezdenek költeni, főleg 

 e hónap második felében. Ö is telepesen végzi a szaporítás munkáját, 

 de « falui » a terület szerint változnak, más-más képet nyújtanak. Leg- 

 kedveltebb fészkelő helyei vizes, ligetes, mocsaras erdők, hol a magas 



